CELEX: 32017R0325
Language: bg
Date: 2017-02-24 00:00:00
Title: Регламент за изпълнение (ЕС) 2017/325 на Комисията от 24 февруари 2017 година за налагане на окончателно антидъмпингово мито върху вноса на прежди с висока здравина от полиестери с произход от Китайската народна република след провеждане на преглед с оглед изтичане на срока на действие на мерките в съответствие с член 11, параграф 2 от Регламент (ЕС) 2016/1036 на Европейския парламент и на Съвета

25.2.2017   
            
            
               BG
            
            
               Официален вестник на Европейския съюз
            
            
               L 49/6
            
         РЕГЛАМЕНТ ЗА ИЗПЪЛНЕНИЕ (ЕС) 2017/325 НА КОМИСИЯТА
   от 24 февруари 2017 година
   за налагане на окончателно антидъмпингово мито върху вноса на прежди с висока здравина от полиестери с произход от Китайската народна република след провеждане на преглед с оглед изтичане на срока на действие на мерките в съответствие с член 11, параграф 2 от Регламент (ЕС) 2016/1036 на Европейския парламент и на Съвета
   ЕВРОПЕЙСКАТA КОМИСИЯ,
   като взе предвид Договора за функционирането на Европейския съюз,
   като взе предвид Регламент (ЕС) 2016/1036 на Европейския парламент и на Съвета от 8 юни 2016 г. за защита срещу дъмпингов внос от страни, които не са членки на Европейския съюз (1) („основния регламент“), и по-специално член 11, параграф 2 от него,
   като има предвид, че:
   A.   ПРОЦЕДУРА
   
   1.   Действащи мерки
   
   
               (1)
            
            
               С Регламент (ЕС) № 1105/2010 (2) Съветът наложи окончателно антидъмпингово мито върху вноса на прежди с висока здравина от полиестери с произход от Китайската народна република („КНР“ или „Китай“).
            
         
               (2)
            
            
               Наложените мерки бяха под формата на адвалорно мито с остатъчна митническа ставка от 9,8 %, а на дружествата, на които бяха наложени антидъмпингови мита, беше определена индивидуална митническа ставка между 5,1 % и 9,8 %. За две дружества бе установено, че не са извършвали дъмпинг по време на първоначалното разследване.
            
         2.   Искане за преглед с оглед изтичане на срока на действие на мерките
   
   
               (3)
            
            
               След публикуване на известие за предстоящото изтичане на срока на действие (3) на съществуващите антидъмпингови мерки Комисията получи искане за започване на преглед с оглед изтичане на срока на действие на тези мерки в съответствие с член 11, параграф 2 от основния регламент.
            
         
               (4)
            
            
               Искането бе подадено на 31 август 2015 г. от Международния комитет за изкуствена коприна и синтетични влакна (CIRFS или„заявителя“) от името на производители, които представляват над 25 % от общото производство на прежди с висока здравина от полиестери в Съюза.
            
         
               (5)
            
            
               Искането се основава на твърдението, че изтичането на срока на действие на мерките вероятно ще доведе до продължаване и/или до повторно възникване на дъмпинга и на причинената от него вреда на промишлеността на Съюза.
            
         3.   Започване на преглед с оглед изтичане на срока на действие на мерките
   
   
               (6)
            
            
               След като се консултира с комитета, учреден по силата на член 15, параграф 1 от основния регламент, и установи, че са налице достатъчно доказателства за започване на преглед с оглед изтичане на срока на действие на мерките, с известие, публикувано в Официален вестник на Европейския съюз
                   (4) („известието за започване“), на 28 ноември 2015 г. Комисията обяви, че започва преглед с оглед изтичане на срока на действие на мерките в съответствие с член 11, параграф 2 от основния регламент.
            
         4.   Разследване в рамките на прегледа с оглед изтичане на срока на действие на мерките
   
   4.1.   Съответни периоди, обхванати от разследването в рамките на прегледа с оглед изтичане на срока на действие на мерките
   
   
               (7)
            
            
               Разследването на вероятността от продължаване или повторно възникване на дъмпинга и вредата обхвана периода от 1 октомври 2014 г. до 30 септември 2015 г. („разследван период в рамките на прегледа“ или „РПРП“). Разглеждането на тенденциите от значение за оценката на вероятността от продължаване или повторно възникване на вредата обхвана периода от 1 януари 2012 г. до края на разследвания период в рамките на прегледа („разглеждания период“).
            
         4.2.   Засегнати от разследването страни и извадка
   
   
               (8)
            
            
               Комисията официално уведоми за започването на прегледа с оглед изтичане на срока на действие на мерките заявителя, производителите износители и вносителите, за които е известно, че са засегнати, както и представителите на засегнатата държава износител.
            
         
               (9)
            
            
               Заинтересованите страни получиха възможност да представят писмени становища и да поискат изслушване в посочените в известието за започване срокове. Нито една от заинтересованите страни не поиска да бъде изслушана от Комисията.
            
         
               (10)
            
            
               С оглед на очевидно големия брой китайски производители износители и несвързани вносители в Съюза в известието за започване бе предвидено изготвянето на извадка в съответствие с член 17 от основния регламент.
            
         
               (11)
            
            
               За да може Комисията да реши дали е необходимо използването на извадка и — ако това е така — да направи подбор на представителна извадка, китайските производители износители и несвързаните вносители бяха приканени да заявят своя интерес в срок до 15 дни след започване на прегледа и да предоставят на Комисията информацията, поискана в известието за започване.
            
         
               (12)
            
            
               Нито един китайски производител износител не оказа съдействие при разследването.
            
         
               (13)
            
            
               На етапа на публикуването на известието за започване бе осъществена връзка с общо шестима известни несвързани вносители. Отговори бяха получени от 15 несвързани вносители. С оглед на големия брой оказали съдействие вносители Комисията изготви извадка. Комисията подбра извадката въз основа на най-големия представителен обем на вноса, за който е разумно да се очаква, че може да бъде разследван в рамките на наличното време. Подбраната извадка първоначално се състоеше от три дружества и представляваше 29 % от прогнозния обем на вноса от КНР в Съюза и 85 % от обема на вноса, отчетен от 15 респондента. Отговори на въпросника бяха получени само от един несвързан вносител.
            
         
               (14)
            
            
               На етапа на публикуването на известието за започване бе осъществена връзка с общо десет известни ползватели. Отговори бяха получени от четирима от тях. За ползвателите не бе предвидено изготвяне на извадка и Комисията реши да проучи всеки един от тях.
            
         
               (15)
            
            
               Петима производители от Съюза, които представляваха около 97 % от производството на прежди с висока здравина от полиестери в Съюза през РПРП оказаха съдействие на Комисията. С оглед на този малък брой Комисията реши да не използва извадка.
            
         4.3.   Въпросници и проверка
   
   
               (16)
            
            
               Въпросници бяха изпратени на петимата оказали съдействие производители от Съюза и на един производител от потенциална държава аналог, който се съгласи да окаже съдействие.
            
         
               (17)
            
            
               Контролни посещения бяха извършени в помещенията на следните дружества:
               
                           а)
                        
                        
                           Производители от Съюза:
                           
                                       —
                                    
                                    
                                       Brilen Tech S. A., Испания,
                                    
                                 
                                       —
                                    
                                    
                                       Sioen Industries NV, Белгия,
                                    
                                 
                                       —
                                    
                                    
                                       DuraFiber Technologies (DFT) SAS, Франция,
                                    
                                 
                                       —
                                    
                                    
                                       DuraFiber Technologies (DFT) GmbH, Германия,
                                    
                                 
                                       —
                                    
                                    
                                       PHP Fibers GmbH, Германия.
                                    
                                 
                     
                           б)
                        
                        
                           Производител от държава аналог:
                           
                                       —
                                    
                                    
                                       DuraFiber Technologies, Съединени американски щати („САЩ“).
                                    
                                 
                     
         Б.   РАЗГЛЕЖДАН ПРОДУКТ И СХОДЕН ПPОДУКТ
   
   1.   Разглеждан продукт
   
   
               (18)
            
            
               Разглежданият продукт са прежди с висока здравина от полиестери (различни от шивашки конци), които не се предлагат за продажба на дребно, включително монофиламенти с линейна плътност по-малка от 67 decitex, с произход от КНР (наричани по-долу „разглежданият продукт“), понастоящем класирани в код по КН 5402 20 00.
            
         2.   Сходен продукт
   
   
               (19)
            
            
               По време на разследването в рамките на прегледа се потвърди, че разглежданият продукт, преждите с висока здравина от полиестери, произвеждани и продавани от промишлеността на Съюза на пазара на Съюза, и преждите с висока здравина от полиестери, произвеждани и продавани в държавата аналог (САЩ), имат еднакви основни физически, технически и химически характеристики, както и една и съща основна употреба. Поради това тези продукти се считат за сходни продукти по смисъла на член 1, параграф 4 от основния регламент.
            
         В.   ВЕРОЯТНОСТ ОТ ПРОДЪЛЖАВАНЕ ИЛИ ПОВТОРНО ВЪЗНИКВАНЕ НА ДЪМПИНГА
   
   
               (20)
            
            
               В съответствие с член 11, параграф 2 от основния регламент Комисията проучи първо доколко е вероятно изтичането на срока на действие на съществуващите мерки да доведе до продължаване или до повторно възникване на дъмпинга от КНР.
            
         1.   Оказване на съдействие от страна на КНР
   
   
               (21)
            
            
               Нито един китайски производител износител не оказа съдействие при разследването. При липсата на съдействие от страна на производители износители от КНР цялостният анализ, включително изчисляването на дъмпинга, се основаваше на наличните факти в съответствие с член 18 от основния регламент. Поради тази причина вероятността от продължаване или повторно възникване на дъмпинга бе оценена с помощта на искането за преглед с оглед изтичане на срока на действие на мерките в съчетание с други източници на информация, като например търговските статистически данни за вноса и износа (данни на Евростат и данни за китайския износ), отговора на производителя от държавата аналог, както и друга общественодостъпна информация (5).
            
         
               (22)
            
            
               Липсата на съдействие се отрази на сравнението на нормалната стойност с експортната цена на различните видове на продукта. В съответствие с член 18 от основния регламент бе счетено за целесъобразно както нормалната стойност, така и експортната цена да бъдат определени в световен мащаб.
            
         
               (23)
            
            
               В съответствие с член 11, параграф 9 от основния регламент бе следвана същата методология, използвана за определяне на дъмпинга при първоначалното разследване, както във всеки случай, при който се установи, че няма промяна в обстоятелствата.
            
         2.   Дъмпинг по време на разследвания период в рамките на прегледа
   
   а)   Държава аналог
   
   
               (24)
            
            
               Нормалната стойност бе определена въз основа на цените, платени в подходяща трета държава с пазарна икономика („държавата аналог“) в съответствие с член 2, параграф 7, буква а) от основния регламент.
            
         
               (25)
            
            
               При първоначалното разследване за целите на определянето на нормалната стойност по отношение на КНР за държава аналог беше използван Тайван. В известието за започване Комисията информира заинтересованите страни, че възнамерява да използва Тайван за държава аналог и ги прикани да изразят становището си. В известието за започване бе добавено също, че според информацията, с която разполага Комисията, е възможно други доставчици за Съюза от държави с пазарна икономика да се намират, inter alia, в САЩ и в Република Корея.
            
         
               (26)
            
            
               Една заинтересована страна подкрепи избора на Тайван като държава аналог, тъй като неговото оборудване и производствени процеси са сходни с тези на китайските производители. Въпреки това нито един производител от Тайван не се съгласи да окаже съдействие при разследването.
            
         
               (27)
            
            
               Въз основа на статистическите данни за вноса и информацията от искането за преглед, наред с Тайван, Комисията проучи редица други държави, като потенциални държави аналог, а именно Република Корея, Индия, Япония и САЩ (6). Искания за оказване на съдействие бяха изпратени до всички известни производители и сдружения от тези държави. Само един производител от САЩ (Dura Fibres) се съгласи да окаже съдействие.
            
         
               (28)
            
            
               Комисията установи, че САЩ прилагат значителна (8,8 %) конвенционална митническа ставка върху вноса на прежди с висока здравина с произход от трети държави, но не и антидъмпингови мита. Dura Fibres е единственият производител на разглеждания продукт в САЩ, който е разполагал с около 30 % пазарен дял през разследвания период в рамките на прегледа и е бил обект на силна конкуренция от страна на държави износителки (7).
            
         
               (29)
            
            
               С оглед на изложеното по-горе и при отсъствието на каквито и да е допълнителни коментари, Комисията стигна до заключението, че САЩ е подходяща държава аналог съгласно член 2, параграф 7, буква а) от основния регламент.
            
         б)   Нормална стойност
   
   
               (30)
            
            
               Информацията, получена от оказалия съдействие производител в държавата аналог, бе използвана като основа за определяне на нормалната стойност.
            
         
               (31)
            
            
               В съответствие с член 2, параграф 2 от основния регламент Комисията проучи първо дали общият обем на продажбите на сходния продукт за независими клиенти на вътрешния пазар, извършени от оказалите съдействие производители от САЩ, е бил представителен в сравнение с общия обем на износа от КНР за Съюза, т.е. дали общият обем на тези продажби на вътрешния пазар е представлявал поне 5 % от общия обем на експортните продажби на разглеждания продукт за Съюза. Въз основа на това бе установено, че продажбите на вътрешния пазар в държавата аналог са били представителни.
            
         
               (32)
            
            
               След това Комисията провери и дали продажбите на сходния продукт на вътрешния пазар могат да се считат за извършени при обичайни търговски условия в съответствие с член 2, параграф 4 от основния регламент. Нормалната стойност бе съответно определена въз основа на действителната цена на вътрешния пазар, изчислена като средна цена на продажбите на вътрешния пазар през разследвания период в рамките на прегледа.
            
         в)   Експортна цена
   
   
               (33)
            
            
               Както е посочено в съображение 15 по-горе, нито един производител износител от КНР не оказа съдействие при разследването. Поради тази причина експортната цена бе определена въз основа на най-добрата налична информация в съответствие с член 18 от основния регламент.
            
         
               (34)
            
            
               Цената CIF на границата на Съюза бе определена въз основа на наличните статистически данни на Евростат. Обемът на вноса от китайски производители, за който бе установено, че не е представлявал дъмпинг при първоначалното разследване (около 40 % от китайския внос), не бе взет предвид при определянето на експортната цена.
            
         
               (35)
            
            
               Една заинтересована страна заяви, че обемът на вноса от китайски производители, за който бе установено, че не е представлявал дъмпинг при първоначалното разследване, не е следвало да бъде изключен от изчислението на дъмпинга, тъй като липсва разпоредба в този смисъл в основния регламент. Обичайна практика на Комисията (8) обаче е да изключва от прегледа дружества, за които по време на първоначалното разследване е бил установен дъмпингов марж de minimis, в съответствие с тълкуването на антидъмпинговото споразумение, предоставено от Органа за уреждане на спорове на СТО по случая с вноса на говеждо и ориз
                   (9). Поради това искането се отхвърля.
            
         г)   Сравнение
   
   
               (36)
            
            
               Комисията сравни нормалната стойност и експортната цена на базата на цена франко завода. Там, където бе необходимо да се гарантира обективно сравнение, Комисията коригира нормалната стойност и експортната цена с разликите, отразяващи се върху цените и тяхната съпоставимост, в съответствие с член 2, параграф 10 от основния регламент.
            
         
               (37)
            
            
               Що се отнася до цените на вътрешния пазар на производителя в държавата аналог, бяха направени корекции за вътрешните транспортни разходи и за разходите за опаковане ([2 % — 4 %] от стойността по фактура) и за комисиони [0,5 % — 1,5 %]. Що се отнася до експортните цени, стойността франко завода бе определена чрез приспадане от цената CIF на границата на Съюза на процента за разходите за транспорт, застраховка, обработка и други корекции, както са изчислени в искането за преглед (12,98 %). Във връзка с корекциите по отношение на експортните продажби, една заинтересована страна разкритикува прилагането на член 18 от основния регламент и предложи вместо оценката, съдържаща се в искането за преглед, да се използват обявените корекции за производителя в държавата аналог. Този метод обаче не изглежда подходящ, тъй като корекциите, обявени за производителя в държавата аналог, се отнасят за продажбите на вътрешния пазар на САЩ и те не са от значение за оценката на корекциите по отношение на износа от КНР за Съюза. Поради това, при липсата на друга надеждна информация, Комисията използва оценката на корекциите по отношение на експортните продажби, предоставена в искането.
            
         д)   Дъмпингов марж
   
   
               (38)
            
            
               Прилагането на горепосочения метод позволи да се установи, че дъмпинговият марж, изразен като процент от нетната цена франко границата на Съюза преди обмитяване, е 54,4 %.
            
         
               (39)
            
            
               Независимо от значителната разлика между дъмпинговия марж, установен при първоначалното разследване, и този, получен в резултат на настоящия анализ, не е имало признаци на промяна в експортното поведение на китайските производители. Напротив, може да се приеме, че причината за тази разлика се корени основно в невъзможността (поради липсата на съдействие от страна на китайските производители износители) да се извърши подробен анализ по видове на продукта.
            
         е)   Заключение относно дъмпинга по време на разследвания период в рамките на прегледа
   
   
               (40)
            
            
               Комисията установи, че китайски производители износители са продължили да изнасят разглеждания продукт за Съюза на дъмпингови цени по време на разследвания период в рамките на прегледа.
            
         3.   Доказателства за вероятност от продължаване на дъмпинга
   
   
               (41)
            
            
               Комисията направи анализ освен това дали съществува вероятност от продължаване на дъмпинга, ако срокът на действие на мерките изтече. При този анализ бяха взети предвид китайският производствен капацитет и китайският свободен капацитет, поведението на китайските износители на други пазари, състоянието на вътрешния пазар на Китай и привлекателността на пазара на Съюза.
            
         а)   Производствен капацитет и свободен капацитет в КНР
   
   
               (42)
            
            
               Липсата на съдействие от страна на китайските производители износители се отрази неблагоприятно върху определянето на свободния капацитет в Китай. За да събере възможно най-големия обем информация, Комисията поиска информация от две сдружения на китайски износители (Китайската камара за международна търговия, „CCOIC“, и Китайската търговска камера за внос и износ на текстилни изделия, „CCCT“), чиито членове представляват повече от половината от оценката на китайския производствен капацитет. Тези сдружения изпратиха подробни отговори, които обаче не можаха да бъдат проверени поради липсата на съдействие от страна на производителите износители. Предоставената информация се представя в съображенията по-долу и се сравнява с другата налична информация (от искането за преглед и други налични източници (10)).
            
         
               (43)
            
            
               Според CCOIC-CCCT свободният капацитет в Китай е отбелязал само ограничено увеличение през периода 2012 г. — РПРП и може да бъде определен като нарастващ от начално ниво от 150 000 — 250 000 метрични тона (МТ) през 2012 г. до 200 000 — 300 000 МТ през разследвания период в рамките на прегледа.
            
         
               (44)
            
            
               Службите на Комисията направиха подробно изчисление и на свободния капацитет въз основа на друга налична информация. Основните елементи, които бяха взети предвид при изчислението, са i) инсталираните мощности на китайските производители, ii) търсенето на вътрешния пазар и iii) износът за други държави.
            
         
               (45)
            
            
               По отношение на потреблението на вътрешния пазар в Китай всички заинтересовани страни изглежда са съгласни с данните, съдържащи се в искането. Тези данни сочат нарастване на търсенето на вътрешния пазар в Китай през разглеждания период (+ 20 % — от около 900 000 MT през 2012 г. до около 1 150 000 MT през 2015 г.).
            
         
               (46)
            
            
               По отношение на данните за китайския износ Комисията взе предвид китайската база със статистически данни относно износа, които показват ръст от 47 % в периода 2012 г. — РПРП.
            
         
               (47)
            
            
               И на последно място, що се отнася до оценката на китайския производствен капацитет, според искането на жалбоподателя, което се позовава на международно признато секторно проучване (11), през 2012 г. китайският капацитет е възлизал на над 1 600 000 МТ и през разследвания период в рамките на прегледа е достигнал около 2 400 000 МТ.
               
                  Таблица 1
               
               
                           (в хиляди МТ)
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           РПРП
                        
                     
                           Китайски капацитет (12)
                           
                        
                        
                           1 633 
                        
                        
                           1 828 
                        
                        
                           2 126 
                        
                        
                           2 370  (13)
                           
                        
                     
                           Търсене на вътрешния пазар (12)
                           
                        
                        
                           896
                        
                        
                           985
                        
                        
                           1 057 
                        
                        
                           1 158  (13)
                           
                        
                     
                           Износ (14)
                           
                        
                        
                           255
                        
                        
                           294
                        
                        
                           362
                        
                        
                           376
                        
                     
                           Използване на капацитета (%)
                        
                        
                           71
                        
                        
                           70
                        
                        
                           67
                        
                        
                           65
                        
                     
                           Свободен капацитет
                        
                        
                           482
                        
                        
                           549
                        
                        
                           707
                        
                        
                           836
                        
                     
         
               (48)
            
            
               Въз основа на това изчисление свободният капацитет на китайските производители бе оценен на над 800 000 МТ през разследвания период в рамките на прегледа, т.е. около седем пъти общото налично количество на пазара на ЕС (15) и почти девет пъти обема на производството на производителите от ЕС (оценяван на 92 461 МТ).
            
         
               (49)
            
            
               В заключение няма основания да се счита, че оценката на капацитета, предложена от CCOIC и CCCT, би била твърде консервативна. По-специално ако се направи сравнение с прогнозите за търсенето на вътрешния пазар и за износа на Китай, тези проучвания биха довели до степен на използване на капацитета над 90 % за 2012 и 2013 г., което води до предположението, че производственият капацитет за тези години е бил значително подценен. Във всеки случай, ако се приеме и това изчисление, съществуващият свободен капацитет на китайските производители би възлизал на 200 000 — 300 000 MT, което се равнява на или надвишава общия размер на европейския пазар (около 217 000 МТ, от които около 98 000 МТ вече се покриват от китайски продукти).
            
         
               (50)
            
            
               По отношение на изчисляването на капацитета, предложено от CCOIC и CCCT, същите сдружения оспориха заключението, че тяхната оценка на капацитета е прекалено консервативна. Според тях, при липсата на проверени данни както тяхната оценка, така и независимото проучване следва да се считат за „еднакво ненадеждни“. Предоставената от CCOIC и CCCT оценка обаче не изглежда завишена само по отношение на данните, съдържащи се в независимото проучване, но и по отношение на известните или неоспорените данни, като например тези за вътрешното потребление в Китай и за китайския износ. Например по отношение на 2012 г. китайските сдружения оцениха действителното китайско производство на 1 000 000 MТ. За тази година обаче сумата от потреблението на вътрешния пазар в Китай (данни, които не са оспорени от сдруженията) и обема на износа (според данните, извлечени от базата данни за китайския износ) е възлизала на 1 151 000 МТ, т.е. с 15,1 % по-висока от прогнозната сума за произведеното количество. Следователно в този случай данните, предоставени от двете сдружения, изглеждат твърде консервативни, тъй като докладваните данни за производството не подкрепят изчисленото потребление.
            
         
               (51)
            
            
               Освен това макар данните, събрани от китайските сдружения, да представляват едва около половината от производителите в Китай, независимото проучване е било предоставено от консултантска фирма с тридесетгодишен опит в областта, която изпълнява професионално своите задължения и предоставя на своите абонати прогнози и оценки относно пазара на влакна. Поради това, като се вземат предвид и двата източника на данни и тяхната надеждност (също и в сравнение с посочените в независимо проучване данни (16)), заключението, според което изчисляването на свободния капацитет, предоставено от китайското сдружение, е твърде консервативно, не е необходимо да бъде променено. Въпреки това следва да се отбележи, че дори да се приеме предложеното изчисление, както е описано в следващото съображение, заключението относно свободния капацитет няма да се промени.
            
         
               (52)
            
            
               Поради това, въз основа на изчисленията, изложени по-горе, изглежда безспорно, че неизползваният китайски капацитет е огромен и варира (в зависимост от оценките) от 92 — 138 % до около 385 % от размера на пазара на Съюза. Ако китайският свободен капацитет бъде сравнен с дела от пазара на Съюза, който все още не е покрит от китайски продукти, той варира от около 168 — 252 % до около 700 %. На последно място, китайският свободен капацитет представлява от 216 — 324 % до 904 % от производството в Съюза на продукта, предмет на разследването, през разследвания период в рамките на прегледа.
            
         
               (53)
            
            
               Поради това Комисията стигна до заключението, че китайските производители разполагат с огромен свободен капацитет, в сравнение с размера на европейския пазар.
            
         б)   Привлекателност на пазара на Съюза
   
   
               (54)
            
            
               Китай изнася значителни количества от разглеждания продукт за трети държави, различни от Съюза, по-специално за САЩ, Република Корея, Бразилия, Индия и Турция. Сравнение на средните равнища на цените на килограм показа, че средната цена на основните експортни пазари през разследвания период в рамките на прегледа е била в съответствие или под средната продажна цена за Съюза. На пазара на САЩ (втория по обем експортен пазар след ЕС) средната цена през РПРП е малко под европейската (1,85 USD/kg спрямо 1,89 USD/kg), докато на корейския пазар (трети по обем експортен пазар за разглеждания продукт след ЕС и САЩ) средната цена е значително по-ниска (1,58 USD/kg, т.е. с около 16 % по-ниска от цената в ЕС). Във връзка с тези констатации една заинтересована страна заяви, че съществуват три значителни експортни пазара на китайски стоки, където средните цени са по-високи от цените за пазара на Съюза, а именно Канада (1,90 USD/kg), Индонезия (2,07 USD/kg) и Бразилия (1,95 USD/kg). По отношение на това твърдение на първо място, следва да се отбележи, че разликата в цените е относително малка (между + 0,5 % и + 9,4 %), освен това обемът на износа за тези пазари е доста ограничен в сравнение с износа за Европа. Това действително е така, тъй като през РПРП пазарът на Съюза е абсорбирал 30,3 % от китайския износ, а износът за Канада и Бразилия е представлявал съответно едва 3,1 % и 5,1 % от общия обем на износа. Наред с това Индонезия, при която разликата в цените е най-голяма (+ 9,4 %), представлява едва 2 % от китайския износ и следователно изводите, които могат да бъдат направени на базата на цените ѝ, са ограничени. Освен това заинтересованата страна не е посочила четири други експортни пазара, които представляват сходен обем на вноса, а именно Индия (5,6 %), Турция (4,3 %), Тайван (2,4 %), Южна Африка (2,3 %). Във всички тези страни средните цени са били по-ниски от цените, отчетени в Съюза по време на РПРП, като разликата е варирала от около 4 % до над 12 %. Поради това представените доказателства не бяха достатъчни, за да променят заключението по отношение на привлекателността на пазара на Съюза по отношение на цените.
            
         
               (55)
            
            
               Въпреки че от това сравнение не могат да се направят окончателни заключения поради липсата на информация по отношение на продуктовия асортимент, равнището на цените на основния експортен пазар изглежда показва, че наличието на дъмпингови практики може да е структурна и обща характеристика и на други пазари на местоназначение на китайските стоки.
            
         
               (56)
            
            
               Основното доказателство за вероятността от продължаване на дъмпинга обаче се проявява при разглеждане на обема на китайския износ за ЕС. Всъщност промените в експортните продажби през периода 2012 г. — РПРП показват, че износът на китайските производители е нараснал с 47 %. До този извод се стига и дори когато продажбите на двамата износители, за които е установено, че не са извършвали дъмпинг при първоначалното разследване и поради това спрямо тях не се прилагат действащите антидъмпингови мерки, бъдат изключени от обхвата на анализа. Експортните продажби на останалите дружества през същия период определено са следвали сходна тенденция (+ 48 %). Когато Комисията сравни този ръст с по-ограничения темп на нарастване на търсенето на вътрешния пазар през същия период (+ 20 %) и с много по-бързия темп на растеж на инсталираните мощности в Китай (+ 54 % според сдруженията на износителите и + 69 % според жалбоподателя), става ясно, че китайските дружества трябва да разчитат на агресивни ценови стратегии на експортния си пазар, за да постигнат приемливо равнище на използване на капацитета.
            
         
               (57)
            
            
               По отношение на тези данни за износа една заинтересована страна заяви, че делът на китайския износ за пазара на Съюза намалява. Действително делът на китайския износ за Съюза е намалял през периода 2012 г. — РПРП от около 35 % на 30 %. По отношение на това твърдение първо следва да се отбележи, че ЕС продължава да бъде основният експортен пазар за китайските износители. Освен това този лек спад се дължи основно на добрите резултати на китайските износители на други пазари, които изглежда също са последица от агресивни политики за ценообразуване на тези пазари. Така например по време на същия период — 2012 г. — РПРП, китайският износ за Република Корея (пазар, на който, както е посочено по-горе, китайските цени са по-ниски от цените в ЕС през РПРП с около 16 %) се е увеличил с около 72 %. От друга страна, на индонезийския пазар, който бе посочен по-горе като пример за справедливо ценообразуване (+ 9,4 % спрямо средната стойност за ЕС), китайският износ е отбелязал лоши резултати, като обемът му е намалял с около 16 %. Поради това предвид посочения анализ заключението, че китайските дружества трябва да разчитат на агресивни стратегии за ценообразуване на експортния си пазар, се потвърждава.
            
         
               (58)
            
            
               Освен това, по отношение на прогнозите за бъдещето, в независимо секторно проучване се предвижда, че търсенето в Китай на синтетични или изкуствени влакна (по-широка категория продукти, която включва и разглеждания продукт) ще остане постоянно най-малко до 2018 г. (17). Друго проучване показва също така, че складовите наличности в Китай са големи, в резултат от спада в цените на суровините (18). В резултат на това отраслите надолу по веригата са намалили доставките си на прежди с висока здравина до необходимия минимум, за да избегнат рисковете, свързани с колебанията на цените.
            
         
               (59)
            
            
               Поради това е вероятно, ако се допусне срокът на действие на мерките да изтече, китайските производители износители да продължат да участват в агресивни практики на ценообразуване, за да спечелят допълнителен пазарен дял в Европа за техния значителен свръхкапацитет.
            
         4.   Заключение относно дъмпинга и вероятността от продължаване на дъмпинга
   
   
               (60)
            
            
               Въз основа на най-добрите налични факти разследването показа, че китайските производители са упражнявали дъмпинг по време на разследвания период в рамките на прегледа. Беше установено, че Китай разполага с огромен свободен капацитет (в сравнение с размера на пазара на Съюза). Освен това, като се има предвид бавният растеж на вътрешния китайски пазар, китайските производители износители трябва да продължат да навлизат на пазара на Съюза, като внасят значителни количества от разглеждания продукт, за да постигнат приемливо ниво на продажби.
            
         
               (61)
            
            
               При тези обстоятелства се стигна до заключението, че ако се допусне срокът на действие на мерките да изтече, има голяма вероятност дъмпинговите практики, които не са спрени посредством прилагането на мерки, да продължат на пазара на ЕС.
            
         Г.   ВЕРОЯТНОСТ ОТ ПРОДЪЛЖАВАНЕ ИЛИ ПОВТОРНО ВЪЗНИКВАНЕ НА ВРЕДАТА
   
   1.   Определение за промишленост на Съюза и производство на Съюза
   
   
               (62)
            
            
               По време на разследвания период в рамките на прегледа сходният продукт е бил произвеждан от шестима производители от Съюза, които представляват „промишлеността на Съюза“ по смисъла на член 4, параграф 1 от основния регламент. Нито един от тях не се противопостави на започването на настоящия преглед.
            
         2.   Потребление на Съюза
   
   
               (63)
            
            
               Комисията установи потреблението в Съюза въз основа на наличната статистическа информация за вноса, реалните продажби на оказалите съдействие производители от Съюза на пазара на Съюза и оценката на продажбите на неоказалите съдействие производители от Съюза. При определянето на потреблението са използвани продажбите на свободния пазар, заедно с продажбите за свързани страни, с изключение на продажбите за собствено потребление. Собственото потребление се определя като вътрешни трансфери на сходния продукт в рамките на интегрирани производители от Съюза с цел допълнителна преработка, като то не е включено в потреблението на Съюза, тъй като тези вътрешни трансфери не се конкурират с продажбите от независими доставчици на свободния пазар. Продажбите за свързани дружества са включени в потреблението на Съюза, тъй като според данните, събрани по време на разследването, тези свързани дружества са имали възможност да закупуват разглеждания продукт и от други източници. Освен това бе установено, че средните продажни цени на производителите от Съюза за свързани страни съответстват на средните продажни цени за несвързани страни.
            
         
               (64)
            
            
               На тази основа потреблението в Съюза се е променяло, както следва:
               
                  Таблица 2
               
               
                  Потребление на Съюза
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           РПРП
                        
                     
                           Обем (в тонове)
                        
                        
                           196 478 
                        
                        
                           209 076 
                        
                        
                           222 306 
                        
                        
                           217 171 
                        
                     
                           
                              Индекс
                           
                        
                        
                           
                              100
                           
                        
                        
                           
                              106
                           
                        
                        
                           
                              113
                           
                        
                        
                           
                              111
                           
                        
                     
                           
                              Източник: отговори на въпросника и базата данни по член 14, параграф 6.
                        
                     
         
               (65)
            
            
               Потреблението в Съюза се е увеличило с 11 % от 196 478 тона през 2012 г. на 217 171 тона през разследвания период в рамките на прегледа. През по-голяма част от разглеждания период потреблението е било по-високо от потреблението през разследвания период в рамките на първоначалното разследване (от юли 2008 г. до юни 2009 г.), когато е възлизало на 205 912 тона.
            
         
               (66)
            
            
               Една заинтересована страна заяви, че при определянето на потреблението службите на Комисията е трябвало да включат продажбите за собствено потребление и по този начин китайският пазарен дял е щял да покаже стабилни стойности. Тя твърди, че службите на Комисията неправилно са направили разграничение между три пазара, а именно продажбите за несвързани дружества, продажбите за свързани дружества, предназначени за продажби на свободния пазар, и продажбите за свързани дружества, предназначени за собствено потребление, при условие че, както се твърди, всички тези продажби е трябвало да бъдат включени в определянето на потреблението на Съюза.
            
         
               (67)
            
            
               На първо място, следва да се подчертае, че не е правена разлика между тези три различни пазара. Собственото потребление от свързани дружества бе изключено от обхвата, тъй като тези продукти не са допускани за свободно обращение на пазара на ЕС и следователно не се конкурират с вноса. Тези продажби са се състояли просто в трансфер на продукти на свързани субекти за включването им в производствения процес на други продукти, които не са обект на разследване. Поради това собственото потребление не може да се счита за част от потреблението в Съюза на разглеждания продукт.
            
         
               (68)
            
            
               На второ място, при всички случаи хипотетичното добавяне на продажбите за собствено потребление към потреблението на Съюза не би могло да направи динамиката на китайския пазарен дял стабилна. Дори напротив — тази тенденция остава до голяма степен същата, както е показано по-долу в таблица 3.
            
         3.   Внос, предмет на мерките, от засегнатата държава
   
   а)   Обем и пазарен дял
   
   
               (69)
            
            
               Припомня се, че при първоначалното разследване обемът на вноса, за който е било установено, че не е дъмпингов, бе изключен от анализа на развитието на вноса от КНР на пазара на Съюза и въздействието върху промишлеността на Съюза.
            
         
               (70)
            
            
               Обемът и пазарният дял на дъмпинговия внос от Китай бяха установени въз основа на базата данни по член 14, параграф 6 и са се променяли, както следва:
               
                  Таблица 3
               
               
                  Обем и пазарен дял на вноса, предмет на мерките
               
               
                           Държава
                        
                        
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           РПРП
                        
                     
                           Китай
                        
                        
                           Обем (в тонове)
                        
                        
                           44 484 
                        
                        
                           48 339 
                        
                        
                           60 078 
                        
                        
                           57 465 
                        
                     
                           
                              Индекс
                           
                        
                        
                           
                              100
                           
                        
                        
                           
                              109
                           
                        
                        
                           
                              135
                           
                        
                        
                           
                              129
                           
                        
                     
                           Пазарен дял (%)
                        
                        
                           22,6
                        
                        
                           23,1
                        
                        
                           27
                        
                        
                           26,5
                        
                     
                           Пазарен дял по отношение на потреблението плюс собственото потребление (%)
                        
                        
                           21,3
                        
                        
                           21,8
                        
                        
                           25,5
                        
                        
                           24,9
                        
                     
                           
                              Източник: база данни по член 14, параграф 6.
                        
                     
         
               (71)
            
            
               Докато през разследвания период в рамките на първоначалното разследване китайският внос е имал 18,8 % пазарен дял и е представлявал 38 404 тона, през разглеждания период в рамките настоящия преглед той значително се е увеличил. Дъмпинговият внос от Китай всъщност се е увеличил от 44 484 тона на 57 465 тона през разглеждания период и е представлявал пазарен дял от 26,5 % през разследвания период в рамките на прегледа.
            
         б)   Цени на вноса, предмет на мерките, от засегнатата държава и подбиване на цените
   
   
               (72)
            
            
               Цените на вноса бяха установени въз основа на базата данни по член 14, параграф 6 и като цяло са спаднали с 12 % през разглеждания период.
               
                  Таблица 4
               
               
                  Цени на вноса, предмет на мерките
               
               
                           Държава
                        
                        
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           РПРП
                        
                     
                           Китай
                        
                        
                           Средна цена (EUR/kg)
                        
                        
                           1,79
                        
                        
                           1,63
                        
                        
                           1,54
                        
                        
                           1,57
                        
                     
                           
                              Индекс
                           
                        
                        
                           
                              100
                           
                        
                        
                           
                              91
                           
                        
                        
                           
                              86
                           
                        
                        
                           
                              88
                           
                        
                     
                           
                              Източник: база данни по член 14, параграф 6.
                        
                     
         
               (73)
            
            
               Поради липсата на съдействие от страна на китайските производители, а оттам и поради липсата на данни за експортните цени по видове на продукта, Комисията не можа да направи подробно сравнение на цените по видове на продукта. Поради това изчисленията относно подбиването на цените бяха извършени на базата на сравнение между средните цени на китайския износ, предмет на мерките, и средните цени на промишлеността на Съюза по време на разследвания период в рамките на прегледа. След като бе направена корекция за конвенционалната митническа ставка от 4 %, маржът на подбиване на цените бе определен на 22,7 %. При първоначалното разследване бе установен подобен марж на подбиване на цените от 24,1 %. Въпреки това този марж се основаваше на сравнение със съпоставим вид на продукта, тъй като в този случай китайските износители оказаха съдействие.
            
         
               (74)
            
            
               Поради това Комисията стигна до заключението, че е налице съгласувано поведение от страна на износителите от КНР при подбиване на цените на производителите от ЕС.
            
         
               (75)
            
            
               Една заинтересована страна заяви, че недъмпинговият внос е следвало да бъде включен в изчисляването на подбиването на цените.
            
         
               (76)
            
            
               Комисията обаче счита, че такова включване не е оправдано, въз основа на прилагането на тълкуването на антидъмпинговото споразумение, предоставено от Органа за уреждане на спорове на СТО по делото за мерките върху вноса на говеждо и ориз
                   (19), както вече бе посочено по-горе в съображение 35.
            
         4.   Икономическо състояние на промишлеността на Съюза
   
   
               (77)
            
            
               В съответствие с член 3, параграф 5 от основния регламент Комисията разгледа въздействието на дъмпинговия внос върху промишлеността на Съюза въз основа на оценката на всички приложими икономически показатели с цел оценка на състоянието на промишлеността на Съюза от 2012 г. до края на РПРП.
            
         
               (78)
            
            
               За целта Комисията направи разграничение между макроикономическите и микроикономическите показатели за вредата. Макроикономическите показатели за разглеждания период бяха установени, анализирани и проучени въз основа на данните, предоставени от промишлеността на Съюза. Микроикономическите показатели бяха установени въз основа на данните, събрани и проверени на равнището на оказалите съдействие производители от Съюза. Поради проблеми, свързани със съгласуване на данните, предоставени от едно дъщерно дружество на групата DuraFiber group след нейното реорганизиране (DuraFiber Technologies (DFT) GmbH, Германия), представените от него данни и отговорите на въпросника бяха изключени от определянето на микроикономическите показатели.
            
         
               (79)
            
            
               Една заинтересована страна заяви, че изключването на DuraFiber, Германия, вероятно е повлияло значително на данните за показателите за вредата.
            
         
               (80)
            
            
               На първо място, следва да се отбележи, че изключването на частично проверените данни, предоставени от DuraFiber, Германия, засяга само определянето на микроикономическите показатели. Анализът на макроикономическите показатели следователно не е засегнат. Освен това тези макроикономически показатели бяха определени въз основа на данни от останалите четирима производители от Съюза, които представляват около 80 % от производството на Съюза. Следователно специфичните показатели продължават да са представителни за промишлеността на Съюза. И на последно място, частично проверените данни, предоставени от DuraFiber, Германия, като цяло следват тенденцията на микроикономическите показатели на четиримата производители от Съюза, чиито данни са взети предвид.
            
         
               (81)
            
            
               С оглед на горепосочените съображения се стигна до заключението, че изключването на DuraFiber, Германия, от анализа на микроикономическите показатели не е довело до промяна на тенденциите при показателите за вредата, поради което съответните заключения са представителни за промишлеността като цяло.
            
         
               (82)
            
            
               Макроикономическите показатели в следващите раздели са: производство, производствен капацитет, използване на капацитета, складови наличности, обем на продажбите, пазарен дял и растеж, заетост, производителност, размер на действителния дъмпингов марж и възстановяване от предишен дъмпинг. Микроикономическите показатели са: средни единични продажни цени, разходи за производство, рентабилност, паричен поток, инвестиции, възвръщаемост на инвестициите, способност за привличане на капитал и разходи за труд.
            
         
      
         Макроикономически показатели
      
   
   а)   Производство, производствен капацитет и използване на капацитета
   
   
               (83)
            
            
               През разглеждания период общото производство, производственият капацитет и използването на капацитета в Съюза са се променяли, както следва:
               
                  Таблица 5
               
               
                  Производство, производствен капацитет и използване на капацитета
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           РПРП
                        
                     
                           Производствен обем (в тонове)
                        
                        
                           92 753 
                        
                        
                           91 985 
                        
                        
                           93 990 
                        
                        
                           92 461 
                        
                     
                           Производствен обем (индекс)
                        
                        
                           
                              100
                           
                        
                        
                           
                              99
                           
                        
                        
                           
                              101
                           
                        
                        
                           
                              100
                           
                        
                     
                           Производствен капацитет (в тонове)
                        
                        
                           109 398 
                        
                        
                           108 869 
                        
                        
                           108 690 
                        
                        
                           110 285 
                        
                     
                           Производствен капацитет (индекс)
                        
                        
                           
                              100
                           
                        
                        
                           
                              100
                           
                        
                        
                           
                              99
                           
                        
                        
                           
                              101
                           
                        
                     
                           Използване на капацитета (%)
                        
                        
                           85
                        
                        
                           84
                        
                        
                           86
                        
                        
                           84
                        
                     
                           
                              Източник: отговори на въпросника.
                        
                     
         
               (84)
            
            
               През разглеждания период производството, производственият капацитет и използването на капацитета са останали стабилни.
            
         б)   Обем на продажбите и пазарен дял
   
   
               (85)
            
            
               През разглеждания период обемът на продажбите и пазарният дял в Съюза на промишлеността на Съюза са се променяли, както следва:
               
                  Таблица 6
               
               
                  Обем на продажбите и пазарен дял
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           РПРП
                        
                     
                           Обем на продажбите в Съюза (в тонове)
                        
                        
                           67 527 
                        
                        
                           69 407 
                        
                        
                           68 007 
                        
                        
                           65 733 
                        
                     
                           Обем на продажбите в Съюза (индекс)
                        
                        
                           
                              100
                           
                        
                        
                           
                              103
                           
                        
                        
                           
                              101
                           
                        
                        
                           
                              97
                           
                        
                     
                           Пазарен дял (%)
                        
                        
                           34,4
                        
                        
                           33,2
                        
                        
                           30,6
                        
                        
                           30,3
                        
                     
                           
                              Източник: базата данни по член 14, параграф 6 и отговори на въпросника.
                        
                     
         
               (86)
            
            
               Обемът на продажбите на промишлеността на Съюза на пазара на Съюза е намалял с – 3 %, а съответният им пазарен дял е намалял с 4,1 процентни пункта, от 34,4 % на 30,3 % през разглеждания период.
            
         в)   Растеж
   
   
               (87)
            
            
               Докато потреблението в Съюза се е увеличило с 11 % през разглеждания период, обемът на продажбите на промишлеността на Съюза е намалял с – 3 %.
            
         г)   Заетост и производителност
   
   
               (88)
            
            
               През разглеждания период заетостта и производителността са се променяли, както следва:
               
                  Таблица 7
               
               
                  Заетост и производителност
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           РПРП
                        
                     
                           Брой на наетите лица
                        
                        
                           941
                        
                        
                           875
                        
                        
                           902
                        
                        
                           911
                        
                     
                           Брой на наетите лица (индекс)
                        
                        
                           
                              100
                           
                        
                        
                           
                              93
                           
                        
                        
                           
                              96
                           
                        
                        
                           
                              97
                           
                        
                     
                           Производителност (единица/наето лице)
                        
                        
                           98,6
                        
                        
                           105,2
                        
                        
                           104,2
                        
                        
                           101,5
                        
                     
                           Производителност (единица/наето лице) (индекс)
                        
                        
                           
                              100
                           
                        
                        
                           
                              107
                           
                        
                        
                           
                              106
                           
                        
                        
                           
                              103
                           
                        
                     
                           
                              Източник: отговори на въпросника.
                        
                     
         
               (89)
            
            
               По време на разглеждания период заетостта е намаляла с – 3 %. В същото време производителността е нараснала с 3 %, както е посочено в таблица 7 в съображение 88.
            
         д)   Размер на дъмпинговия марж и възстановяване от предишен дъмпинг
   
   
               (90)
            
            
               Дъмпинговият марж, установен за Китай при първоначалното разследване, е бил значително над нивото de minimis. При разследването се установи, че вносът на прежди с висока здравина от полиестери от Китай е продължил да навлиза на пазара на Съюза на дъмпингови цени. Дъмпинговият марж, установен по време на разследвания период в рамките на прегледа, също е бил значително над нивото de minimis, вж. съображение 38. Това е било съпроводено с увеличаване на обема на дъмпинговия внос от Китай на все по-ниски цени, което е довело до спечелване на пазарен дял по време на разглеждания период. Вследствие на това промишлеността на Съюза е изгубила пазарен дял и обемът на продажбите ѝ е намалял през същия период. Въпреки това тя е успяла да намали загубите си.
            
         
      
         Микроикономически показатели
      
   
   е)   Цени и фактори, влияещи върху цените
   
   
               (91)
            
            
               През разглеждания период средните продажни цени на промишлеността на Съюза за несвързани клиенти в Съюза са се променяли, както следва:
               
                  Таблица 8
               
               
                  Средни продажни цени
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           РПРП
                        
                     
                           Средна единична продажна цена в Съюза (EUR/kg)
                        
                        
                           2,39
                        
                        
                           2,31
                        
                        
                           2,23
                        
                        
                           2,17
                        
                     
                           Средна единична продажна цена в Съюза (индекс)
                        
                        
                           
                              100
                           
                        
                        
                           
                              97
                           
                        
                        
                           
                              93
                           
                        
                        
                           
                              91
                           
                        
                     
                           Производствени разходи за единица продукция (EUR/kg)
                        
                        
                           2,50
                        
                        
                           2,43
                        
                        
                           2,26
                        
                        
                           2,19
                        
                     
                           Производствени разходи за единица продукция (индекс)
                        
                        
                           
                              100
                           
                        
                        
                           
                              97
                           
                        
                        
                           
                              90
                           
                        
                        
                           
                              87
                           
                        
                     
                           
                              Източник: отговори на въпросника.
                        
                     
         
               (92)
            
            
               Единичната продажна цена на промишлеността на Съюза за несвързани клиенти в Съюза се е понижила с 9 %. Това отчасти се обяснява с намалението на разходите за единица продукция с 13 %. Цените обаче са намалели в по-малка степен, отколкото разходите, което обяснява положителното въздействие върху рентабилността на промишлеността на Съюза, както е показано по-долу в съображение 98.
            
         ж)   Разходи за труд
   
   
               (93)
            
            
               През разглеждания период средните разходи за труд на промишлеността на Съюза са се променяли, както следва:
               
                  Таблица 9
               
               
                  Средни разходи за труд на наето лице
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           РПРП
                        
                     
                           Средни разходи за труд на наето лице (EUR)
                        
                        
                           39 273 
                        
                        
                           41 674 
                        
                        
                           39 711 
                        
                        
                           39 850 
                        
                     
                           Средни разходи за труд на наето лице (индекс)
                        
                        
                           
                              100
                           
                        
                        
                           
                              106
                           
                        
                        
                           
                              101
                           
                        
                        
                           
                              101
                           
                        
                     
                           
                              Източник: отговори на въпросника.
                        
                     
         
               (94)
            
            
               Средните разходи за труд на наето лице са останали стабилни през разглеждания период. Това би могло да се обясни главно с все по-големите усилия, полагани от промишлеността на Съюза, за да контролира производствените си разходи и по този начин да запази конкурентоспособността си.
            
         з)   Складови наличности
   
   
               (95)
            
            
               През разглеждания период равнищата на складовите наличности на производителите от Съюза са се променяли, както следва:
               
                  Таблица 10
               
               
                  Складови наличности
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           РПРП
                        
                     
                           Складови наличности в края на периода (в тонове)
                        
                        
                           8 050 
                        
                        
                           6 872 
                        
                        
                           8 244 
                        
                        
                           8 387 
                        
                     
                           Складови наличности в края на периода (индекс)
                        
                        
                           
                              100
                           
                        
                        
                           
                              85
                           
                        
                        
                           
                              102
                           
                        
                        
                           
                              104
                           
                        
                     
                           Складови наличности в края на периода като процент от производството (%)
                        
                        
                           8,7
                        
                        
                           7,5
                        
                        
                           8,8
                        
                        
                           9,1
                        
                     
                           
                              Източник: отговори на въпросника.
                        
                     
         
               (96)
            
            
               Складовите наличности на промишлеността на Съюза са се увеличили като цяло с 4 % през разглеждания период. Значителна част от производството на прежди с висока здравина от полиестери се състои от стандартни продукти. Поради това промишлеността на Съюза трябва да поддържа определено равнище на складовите наличности, за да може бързо да отговори на търсенето от страна на клиентите си. Складовите наличности в края на периода като процент от производството са останали на относително стабилно ниво, като са следвали промяната на производството на промишлеността на Съюза.
            
         и)   Рентабилност, паричен поток, инвестиции, възвръщаемост на инвестициите и способност за привличане на капитал
   
   
               (97)
            
            
               През разглеждания период рентабилността, паричният поток, инвестициите и възвръщаемостта на инвестициите на производителите от Съюза са се променяли, както следва:
               
                  Таблица 11
               
               
                  Рентабилност, паричен поток, инвестиции и възвръщаемост на инвестициите
               
               
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           РПРП
                        
                     
                           Рентабилност на продажбите в Съюза за несвързани клиенти (% от оборота на продажбите)
                        
                        
                           – 4,7
                        
                        
                           – 5,3
                        
                        
                           – 1,4
                        
                        
                           – 1,1 R%
                        
                     
                           Паричен поток (EUR)
                        
                        
                           – 2 993 463 
                        
                        
                           – 4 156 375 
                        
                        
                           – 4 895 147 
                        
                        
                           – 2 111 763 
                        
                     
                           
                              Паричен поток Индекс
                           
                        
                        
                           
                              – 100
                           
                        
                        
                           
                              – 139
                           
                        
                        
                           
                              – 164
                           
                        
                        
                           
                              – 71
                           
                        
                     
                           Инвестиции (EUR)
                        
                        
                           2 313 235 
                        
                        
                           1 284 905 
                        
                        
                           3 511 528 
                        
                        
                           12 801 375 
                        
                     
                           Инвестиции Индекс
                           
                        
                        
                           
                              100
                           
                        
                        
                           
                              56
                           
                        
                        
                           
                              152
                           
                        
                        
                           
                              553
                           
                        
                     
                           Възвръщаемост на инвестициите (%)
                        
                        
                           – 4,3
                        
                        
                           – 4,2
                        
                        
                           – 2,0
                        
                        
                           – 1,4
                        
                     
                           
                              Източник: отговори на въпросника.
                        
                     
         
               (98)
            
            
               Комисията определи рентабилността на промишлеността на Съюза чрез изразяване на нетната печалба преди облагане с данъци от продажбите на сходния продукт за несвързани клиенти в Съюза като процент от оборота. По време на разглеждания период рентабилността все още е била отрицателна, въпреки че се е подобрила от – 4,7 % на – 1,1 %. Равнището ѝ обаче остава под целевата печалба от 3 %, която бе определена по време на първоначалното разследване.
            
         
               (99)
            
            
               Нетният паричен поток е способността на промишлеността на Съюза сама да финансира дейностите си и през разглеждания период той е бил отрицателен. Въпреки че показателят е отбелязал значително подобрение от 29 %, той все още е с отрицателен знак. Това поражда опасения по отношение на способността на промишлеността на Съюза да извършва необходимото самофинансиране на дейностите си.
            
         
               (100)
            
            
               През периода инвестициите са се увеличили значително, главно за посрещане на нуждите от поддръжка, като малка част са били използвани за модернизация, като въздействието върху разширяването на капацитета е било слабо.
            
         
               (101)
            
            
               Възвръщаемостта на инвестициите е нетната печалба като процент от брутната балансова стойност на инвестициите. Този показател се е увеличил от – 4,3 % на – 1,4 % през разглеждания период, вследствие на нарастването на рентабилността и на застоя на инвестициите по време на разглеждания период.
            
         
               (102)
            
            
               Като се има предвид отрицателната рентабилност и отрицателният паричен поток, способността на промишлеността за привличане на капитал е останала твърде ограничена.
            
         й)   Заключение относно вредата
   
   
               (103)
            
            
               По време на разглеждания период повечето от основните показатели за вредата, свързани с промишлеността на Съюза, са отбелязали отрицателно развитие. Нейният пазарен дял е намалял с 4,1 процентни пункта (от 34,4 % на 30,3 %), а обемът на продажбите и единичните продажни цени в ЕС са намалели съответно с 3 % и 9 %. В същото време заетостта е намаляла с 3 %, обемът на експортните продажби на несвързани дружества е намалял с 28 % и съответните единични експортни продажни цени са се понижили със 17 %. Производителността се е увеличила с 2,9 %.
            
         
               (104)
            
            
               Въпреки посочените по-горе тенденции рентабилността се е подобрила от – 4,7 % на – 1,1 % по време на разглеждания период. Въпреки че това е значително подобрение спрямо рентабилността на промишлеността на Съюза през разследвания период в рамките на първоначалното разследване (от 1 юли 2008 г. до 30 юни 2009 г.), когато тя е била – 13,3 %, нейните стойности са останали отрицателни. Тези загуби, понесени от промишлеността на Съюза, са довели до непрекъсната отрицателна възвръщаемост на инвестициите. Въпреки това паричният поток е отбелязал подобрение.
            
         
               (105)
            
            
               При първоначалното разследване се стигна до заключението, че пазарният дял от 18,8 % на китайския внос, за който е било установено, че е дъмпингов и подбива продажните цени на промишлеността на Съюза с 24,1 %, е бил достатъчен да причини съществена вреда на промишлеността на Съюза. Подобно е било положението и по време разследвания период в рамките на прегледа. Китайският дъмпингов внос е представлявал 26,5 % от пазарния дял и е подбивал продажните цени на промишлеността на Съюза с 18,6 %, както е обяснено по-долу в съображение 110.
            
         
               (106)
            
            
               Една заинтересована страна заяви, че промишлеността на Съюза не понася съществена вреда, тъй като производството, производственият капацитет и използването на капацитета остават стабилни. Развитието на другите показатели, като обем на продажбите и пазарен дял се счита за повлияно от погрешното определяне на потреблението, както бе посочено в съображение 66.
            
         
               (107)
            
            
               Твърдението за погрешно определяне на потреблението бе отхвърлено в съображение 67. Освен това съгласно член 3, параграф 5 от основния регламент един или повече от тези фактори не са задължително от решаващо значение при вземането на решение. Фактът, че някои фактори са останали стабилни следователно не променя заключенията относно вредата.
            
         
               (108)
            
            
               Предвид изложеното по-горе се стигна до заключението, че промишлеността на Съюза продължава да понася съществена вреда по смисъла на член 3, параграф 5 от основния регламент.
            
         5.   Причинно-следствена връзка
   
   
               (109)
            
            
               С оглед на посочените по-горе констатации за съществена вреда Комисията проучи дали дъмпинговият внос от Китай е причинил съществена вреда на промишлеността на Съюза. Комисията също така проучи дали е възможно и други известни фактори същевременно да са нанесли вреда на промишлеността на Съюза.
            
         5.1.   Въздействие на дъмпинговия внос
   
   
               (110)
            
            
               Промишлеността на Съюза остава в несигурно положение на частично възстановяване и се счита, че въпреки действащите мерки китайският дъмпингов внос е продължил да причинява съществена вреда. Всъщност дори като се вземе предвид комбинираното въздействие на разходите след вноса в размер на 2,7 % (въз основа на проверките на равнището на оказалите съдействие несвързани вносители), конвенционалната митническа ставка от 4 % и антидъмпинговите мита, платени по време на разследвания период в рамките на прегледа, бе установено, че средните цени на китайския дъмпингов внос значително са подбивали средните продажни цени на промишлеността на Съюза с 18,6 %. През последните години този внос е продължил да нараства и това е оказало като цяло неблагоприятно въздействие върху пазара, като е довело до понижаване на цените и е допринесло за намаляване на пазарния дял на промишлеността на Съюза. Продължаващият натиск, упражняван върху пазара на Съюза, не е дал възможност на промишлеността на Съюза да се възползва напълно от спада в цените на суровините.
            
         
               (111)
            
            
               Една заинтересована страна заяви, че няма връзка между китайските цени и състоянието на промишлеността на Съюза.
            
         
               (112)
            
            
               Този анализ обаче е основан на тенденциите, установени за периода 2011—2015 г., които са различни от тези през разглеждания период в рамките на настоящото разследване — а именно от 2012 г. до РПРП (който изтича през септември 2015 г.). Поради това този анализ не може да бъде взет предвид. Във всеки случай следва да се отбележи, че китайските дъмпингови цени на вноса като цяло са се понижили по време на разглеждания период и са подбивали цените на промишлеността на Съюза. Фактът, че за определена година (РПРП) китайските експортни цени са се увеличили и състоянието на промишлеността на Съюза не се е влошило, не поставя под въпрос основателността на тази констатация. Поради това твърдението се отхвърля.
            
         5.2.   Въздействие на други фактори
   
   
               (113)
            
            
               Въз основа на информацията, събрана по време на разследването, бе установено, че делът на производството за собствено потребление не е бил значителен. Само около 15 % от производството на промишлеността на Съюза е използвано за собствено потребление. По принцип по-високият производствен обем води до икономии от мащаба, които са от полза за съответния производител. Само малка част от промишлеността на Съюза е интегрирана вертикално, а производството за собствено потребление се използва от отраслите надолу по веригата за по-нататъшна преработка в продукти с добавена стойност. При разследването не се установиха никакви производствени затруднения, свързани с тези продукти надолу по веригата. С оглед на изложеното по-горе Комисията счита, че производството за собствено потребление на промишлеността на Съюза не е оказало отрицателно въздействие върху финансовото ѝ състояние.
            
         
               (114)
            
            
               Основните държави износителки за Съюза са Република Корея, Тайван, Швейцария, Беларус и Турция. Общият внос на разглеждания продукт от трети държави, включително вноса от Китай, който не е предмет на мерките, се е увеличил с 11 % (от 84 467 на 93 973 тона) през разглеждания период, което представлява 43,3 % от потреблението на Съюза. По време на същия период средната единична цена на вноса е отбелязвала непрекъснат спад от 2,19 ЕUR до 2,09 EUR/kg, което представлява намаление от 4 %. Тенденция за намаляване на цените на вноса е установена и в повечето от другите трети държави, изнасящи за пазара на Съюза (Република Корея — – 7 %, Швейцария — – 15 %, Беларус — – 13 % и Турция — – 6 %). В същото време единичните цени на вноса от КНР, който не е предмет на мерките, са се понижили едва с 3 %.
               
                  Таблица 12
               
               
                  Внос от трети държави
               
               
                           Държава
                        
                        
                            
                        
                        
                           2012 г.
                        
                        
                           2013 г.
                        
                        
                           2014 г.
                        
                        
                           РПРП
                        
                     
                           Китай (внос, който не е предмет на мерките)
                        
                        
                           Обем (в тонове)
                        
                        
                           29 109 
                        
                        
                           33 865 
                        
                        
                           36 977 
                        
                        
                           39 742 
                        
                     
                           
                              Индекс
                           
                        
                        
                           
                              100
                           
                        
                        
                           
                              116
                           
                        
                        
                           
                              127
                           
                        
                        
                           
                              137
                           
                        
                     
                           Пазарен дял (%)
                        
                        
                           14,8
                        
                        
                           16,2
                        
                        
                           16,6
                        
                        
                           18,3
                        
                     
                           Средна цена (EUR/kg)
                        
                        
                           1,75
                        
                        
                           1,72
                        
                        
                           1,69
                        
                        
                           1,69
                        
                     
                           
                              Индекс
                           
                        
                        
                           
                              100
                           
                        
                        
                           
                              99
                           
                        
                        
                           
                              97
                           
                        
                        
                           
                              97
                           
                        
                     
                           Република Корея
                        
                        
                           Обем (в тонове)
                        
                        
                           27 948 
                        
                        
                           31 145 
                        
                        
                           33 048 
                        
                        
                           32 545 
                        
                     
                           
                              Индекс
                           
                        
                        
                           
                              100
                           
                        
                        
                           
                              111
                           
                        
                        
                           
                              118
                           
                        
                        
                           
                              116
                           
                        
                     
                           Пазарен дял (%)
                        
                        
                           14,2
                        
                        
                           14,9
                        
                        
                           14,9
                        
                        
                           15,0
                        
                     
                           Средна цена (EUR/kg)
                        
                        
                           2,15
                        
                        
                           2,13
                        
                        
                           2,03
                        
                        
                           2,01
                        
                     
                           
                              Индекс
                           
                        
                        
                           
                              100
                           
                        
                        
                           
                              99
                           
                        
                        
                           
                              95
                           
                        
                        
                           
                              93
                           
                        
                     
                           Тайван
                        
                        
                           Обем (в тонове)
                        
                        
                           10 153 
                        
                        
                           9 599 
                        
                        
                           9 251 
                        
                        
                           8 364 
                        
                     
                           
                              Индекс
                           
                        
                        
                           
                              100
                           
                        
                        
                           
                              95
                           
                        
                        
                           
                              91
                           
                        
                        
                           
                              82
                           
                        
                     
                           Пазарен дял (%)
                        
                        
                           5,2
                        
                        
                           4,6
                        
                        
                           4,2
                        
                        
                           3,9
                        
                     
                           Средна цена (EUR/kg)
                        
                        
                           1,78
                        
                        
                           1,91
                        
                        
                           1,85
                        
                        
                           1,90
                        
                     
                           
                              Индекс
                           
                        
                        
                           
                              100
                           
                        
                        
                           
                              107
                           
                        
                        
                           
                              104
                           
                        
                        
                           
                              107
                           
                        
                     
                           Швейцария
                        
                        
                           Обем (в тонове)
                        
                        
                           5 610 
                        
                        
                           5 263 
                        
                        
                           4 895 
                        
                        
                           5 190 
                        
                     
                           
                              Индекс
                           
                        
                        
                           
                              100
                           
                        
                        
                           
                              94
                           
                        
                        
                           
                              87
                           
                        
                        
                           
                              93
                           
                        
                     
                           Пазарен дял (%)
                        
                        
                           2,9
                        
                        
                           2,5
                        
                        
                           2,2
                        
                        
                           2,4
                        
                     
                           Средна цена (EUR/kg)
                        
                        
                           4,30
                        
                        
                           4,09
                        
                        
                           4,01
                        
                        
                           3,66
                        
                     
                           
                              Индекс
                           
                        
                        
                           
                              100
                           
                        
                        
                           
                              95
                           
                        
                        
                           
                              93
                           
                        
                        
                           
                              85
                           
                        
                     
                           Беларус
                        
                        
                           Обем (в тонове)
                        
                        
                           3 384 
                        
                        
                           3 189 
                        
                        
                           3 344 
                        
                        
                           2 374 
                        
                     
                           
                              Индекс
                           
                        
                        
                           
                              100
                           
                        
                        
                           
                              94
                           
                        
                        
                           
                              99
                           
                        
                        
                           
                              70
                           
                        
                     
                           Пазарен дял (%)
                        
                        
                           1,7
                        
                        
                           1,5
                        
                        
                           1,5
                        
                        
                           1,1
                        
                     
                           Средна цена (EUR/kg)
                        
                        
                           2,13
                        
                        
                           2,06
                        
                        
                           1,99
                        
                        
                           1,86
                        
                     
                           
                              Индекс
                           
                        
                        
                           
                              100
                           
                        
                        
                           
                              97
                           
                        
                        
                           
                              93
                           
                        
                        
                           
                              87
                           
                        
                     
                           Турция
                        
                        
                           Обем (в тонове)
                        
                        
                           1 443 
                        
                        
                           1 545 
                        
                        
                           1 455 
                        
                        
                           1 594 
                        
                     
                           
                              Индекс
                           
                        
                        
                           
                              100
                           
                        
                        
                           
                              107
                           
                        
                        
                           
                              101
                           
                        
                        
                           
                              110
                           
                        
                     
                           Пазарен дял (%)
                        
                        
                           0,7
                        
                        
                           0,7
                        
                        
                           0,7
                        
                        
                           0,7
                        
                     
                           Средна цена (EUR/kg)
                        
                        
                           2,95
                        
                        
                           2,66
                        
                        
                           2,65
                        
                        
                           2,77
                        
                     
                           
                              Индекс
                           
                        
                        
                           
                              100
                           
                        
                        
                           
                              90
                           
                        
                        
                           
                              90
                           
                        
                        
                           
                              94
                           
                        
                     
                           Общо трети държави, включително вноса от Китай, който не предмет на мерките
                        
                        
                           Обем (в тонове)
                        
                        
                           84 467 
                        
                        
                           91 330 
                        
                        
                           94 222 
                        
                        
                           93 973 
                        
                     
                           
                              Индекс
                           
                        
                        
                           
                              100
                           
                        
                        
                           
                              108
                           
                        
                        
                           
                              112
                           
                        
                        
                           
                              111
                           
                        
                     
                           Пазарен дял (%)
                        
                        
                           43,0
                        
                        
                           43,7
                        
                        
                           42,4
                        
                        
                           43,3
                        
                     
                           Средна цена (EUR/kg)
                        
                        
                           2,19
                        
                        
                           2,15
                        
                        
                           2,10
                        
                        
                           2,09
                        
                     
                           
                              Индекс
                           
                        
                        
                           
                              100
                           
                        
                        
                           
                              98
                           
                        
                        
                           
                              96
                           
                        
                        
                           
                              96
                           
                        
                     
                           
                              Източник: база данни по член 14, параграф 6.
                        
                     
         
               (115)
            
            
               Както е показано в таблица 12, пазарният дял на вноса от други държави и намаляването на цените на вноса от Китай, който не е предмет на мерките, не са толкова съществени, че да се приемат за причина за вредата, понесена от промишлеността на Съюза по време на разследвания период в рамките на прегледа.
            
         
               (116)
            
            
               Комисията получи становища по отношение на причините за сегашното неблагоприятно състояние на промишлеността на Съюза, като например развитието в цените на суровината, липсата на инвестиции и модернизация, лошото управление и липсата на визия, остарелите производствени методи, липсата на по-големи инсталации и ниското качество на произведените продукти. Разследването показа, че състоянието на промишлеността на Съюза, не може да се отдаде на тези причини. Дори напротив — то разкри, че промишлеността на Съюза е продължила да работи ефективно на един силно конкурентен пазар, като е оптимизирала използването на съществуващите активи, без да прави значителни инвестиции в разширяване на капацитета и модернизация, и по този начин е успяла да повиши рентабилността си след налагането на окончателните мерки през 2010 г. Поради това тези твърдения бяха отхвърлени.
            
         
               (117)
            
            
               Една заинтересована страна заяви, че инвестициите на промишлеността на Съюза, за които се твърди, че са значителни, са оказали въздействие върху паричния поток и печалбата на промишлеността на Съюза, че това въздействие не следва да се приписва на китайския внос и че тези фактори следва да бъдат включени в отделен анализ на другите фактори.
            
         
               (118)
            
            
               На първо място, въпреки инвестициите, направени по време на РПРП, печалбата и паричният поток на промишлеността на Съюза са се подобрили, което показва, че тези инвестиции са били основателни и са оказали положително въздействие. На второ място, печалбата може да бъде повлияна единствено от обезценявания pro rata temporis, свързани с инвестициите и финансовите разходи, направени от дружествата при финансиране на инвестициите. На последно място, тъй като обезценяванията са подлежащи на приспадане разходи, които не са придружени от изходящ паричен поток, паричният поток на промишлеността на Съюза не може да бъде пряко засегнат от тях — отражение биха имали единствено финансовите разходи.
            
         
               (119)
            
            
               Някои страни заявиха също така, че по време на разглеждания период китайският дъмпингов внос не е нанасял вреда или че вредата е била причинявана от вноса от други държави. Тъй като бе установено, че цените на китайския дъмпингов внос са продължили да подбиват цените на промишлеността на Съюза и са били по-ниски от цените на вноса от другите държави, това твърдение бе отхвърлено.
            
         
               (120)
            
            
               Една заинтересована страна заяви, че Комисията е трябвало да обясни по-добре какво е въздействието на другите фактори върху причинно-следствената връзка в извършения от нея т.нар. анализ на другите фактори.
            
         
               (121)
            
            
               В това отношение следва да се отбележи, че целта на анализа на другите фактори е да се установи дали наблюдаваната причинно-следствена връзка между дъмпинговия внос и съществената вреда, понесена от промишлеността на Съюза, е могла да бъде прекъсната от друг фактор, което да направи причинно-следствената връзка малко вероятна или дори невъзможна. Нито един от факторите, които са взети предвид, не е бил в състояние да направи това, поради което твърдението се отхвърля.
            
         5.3.   Заключение относно причинно-следствената връзка
   
   
               (122)
            
            
               Въпреки че други фактори може също да са допринесли за вредата, те не бяха счетени за достатъчни да прекъснат причинно-следствената връзка между дъмпинговия внос от Китай и вредата, понесена от промишлеността на Съюза.
            
         Д.   ВЕРОЯТНОСТ ОТ ПРОДЪЛЖАВАНЕ НА ВРЕДАТА
   
   
               (123)
            
            
               Бе установено, че по време на разглеждания период китайските износители са разполагали с прекомерен свободен капацитет, както е посочено в съображение 50, в сравнение с размера на европейския пазар.
            
         
               (124)
            
            
               По време на разглеждания период китайският износ за пазара на Съюза се е увеличил значително с 29 %. Както е посочено в съображение 54, Китай е изнасял разглеждания продукт за пазара на Съюза главно на по-високи цени в сравнение с износа му за останалата част на света. При разследването не бяха намерени доказателства, че това положение ще се промени, поне в краткосрочен план. Поради това пазарът на Съюза е бил по-скоро привлекателен за китайските износители, тъй като те са имали възможността да изнасят значителни количества на по-високи цени в сравнение с цените за останалата част на света.
            
         
               (125)
            
            
               Разследването показа, че 60 % от китайския внос е бил осъществяван на дъмпингови цени и че съществува вероятност от продължаване на дъмпинга, ако се допусне срокът на действие на мерките да изтече. Китайският дъмпингов внос е продължил съществено да подбива цените на производителите от Съюза на сходни равнища, както при първоначалното разследване. По-конкретно бе установено, че китайският внос, предмет на мерките, е подбивал цените с 22,8 %, което показва агресивно поведение при ценообразуването. Това има вероятност да предизвика допълнително понижаване на цените и да изложи на риск крехкото възстановяване на промишлеността на Съюза. Следователно съществува явен риск промишлеността на Съюза да продължи да понася съществена вреда, ако се допусне срокът на действие на мерките да изтече.
            
         
               (126)
            
            
               С оглед на изложеното по-горе се стигна до заключението, че отмяната на мерките върху вноса от Китай най-вероятно ще доведе до продължаване на съществената вреда за промишлеността на Съюза.
            
         Е.   ИНТЕРЕС НА СЪЮЗА
   
   
               (127)
            
            
               В съответствие с член 21 от основния регламент Комисията проучи дали продължаването на действието на съществуващите антидъмпингови мерки по отношение на Китай би било в противоречие с интереса на Съюза. Интересът на Съюза бе определен на базата на оценка на всички различни засегнати интереси, в това число тези на промишлеността на Съюза, на вносителите и на ползвателите.
            
         
               (128)
            
            
               На всички заинтересовани страни бе предоставена възможност да изразят становището си в съответствие с член 21, параграф 2 от основния регламент.
            
         
               (129)
            
            
               Въз основа на това Комисията разгледа въпроса дали въпреки заключението, че има вероятност от повторно възникване на дъмпинга и вредата, не са налице наложителни причини, които в конкретния случай биха довели до извода, че запазването на съществуващите мерки не е в интерес на Съюза.
            
         1.   Интерес на промишлеността на Съюза
   
   
               (130)
            
            
               Промишлеността на Съюза непрекъснато е губила пазарен дял и е понасяла съществена вреда по време на разглеждания период. Въпреки това тя е подобрила рентабилността си до равнище, което е близо до точката на рентабилност (макар все още отрицателно), докато продажбите са останали на почти същото равнище. Тази тенденция към стабилност на пазара най-вероятно се дължи на въведените мерки. Ако мерките бъдат отменени, промишлеността на Съюза ще се окаже, по всяка вероятност, в още по-тежка ситуация.
            
         
               (131)
            
            
               Поради това се стигна до заключението, че запазването на мерките в сила срещу Китай би било в интерес на промишлеността на Съюза.
            
         2.   Интерес на вносителите/търговците
   
   
               (132)
            
            
               15 несвързани вносители попълниха формулярите за изготвяне на извадка на етапа на започване на процедурата, в резултат на което бе решено да се прилагат разпоредбите във връзка с подбора на извадка. Трима вносители бяха подбрани и беше поискано да попълнят въпросника. В крайна сметка само един вносител предостави отговори на въпросника, които бяха проверени.
            
         
               (133)
            
            
               Разследването показа, че дружеството е внасяло от само един китайски производител, спрямо който се прилагат мерките, с когото има дългосрочни търговски отношения. Разследването показа, че въздействието на мерките, които са в сила за дружеството, не е било значително. Това се потвърждава от факта, че вносителят е решил да не променя източника на доставки независимо от налагането на първоначалните мерки.
            
         3.   Интерес на ползвателите
   
   
               (134)
            
            
               На етапа на започване на процедурата двадесет и петима ползватели заявиха своя интерес и поискаха да попълнят въпросници. В крайна сметка отговори на въпросниците бяха получени само от четирима ползватели. Всички те бяха посетени и представените от тях данни бяха проверени. Въпреки това следва да се отбележи, че по време на настоящия преглед с оглед изтичане на срока на действие на мерките участието на промишлеността на ползвателите бе значително по-слабо, отколкото когато мерките бяха наложени за първи път. При първоначалното разследване 33 ползватели оказаха съдействие при разследването, а по време на прегледа с оглед изтичане на срока на действие на мерките участие взеха само четирима ползватели. Повечето ползватели изглежда са били в състояние да се приспособят към налагането на мерки, като това е имало слабо отрицателно въздействие върху техните операции.
            
         
               (135)
            
            
               За един ползвател, който развива дейност в промишлеността на шевните конци, Комисията установи, че въздействието на действащите мерки върху разходите и рентабилността му е било незначително. За останалите трима ползватели, които внасят прежди с висока здравина от Китай и които са осъществявали дейност в тъкачната промишленост (колани, ремъци, въжета и др.), бе установено, че макар въздействието на действащите мерки върху техните разходи да е било малко, въздействието върху рентабилността е било по-силно изразено, тъй като тези дружества развиват дейност при много ниски маржове на печалба. Въпреки това въздействието на митата изглежда е било ограничено, тъй като ползвателите са разполагали с голям брой алтернативни доставчици на конкурентни цени.
            
         
               (136)
            
            
               Ползвателите, които са предоставиха становища, посочиха проблеми с производителите от Съюза, като например липса на капацитет, липса на някои качества и ненавременни доставки. Ползвателите заявиха, че съществуващите мерки (0 % — 9,8 %) заедно с редовното вносно мито от 4 % дават възможност на техните конкуренти да внасят на пазара на ЕС продукти надолу по веригата на по-ниски цени, тъй като те не трябва да плащат мита върху суровините (разглеждания продукт). Те считат, че това положение ще доведе до по-нататъшно пренасочване на дейности надолу по веригата на места извън ЕС и, както се твърди, ще изложи на риск бъдещето на 4 000 служители в сектора. При разследването бе установено, че доказателствата в подкрепа на тези твърдения и предполагаемите рискове не могат да послужат като доказателство за съществуването на повтарящи се и структурни проблеми по отношение на промишлеността на Съюза.
            
         
               (137)
            
            
               На първо място следва да се припомни, че степента на съдействие от страна на ползвателите в рамките на настоящото разследване бе твърде ограничена в сравнение със съдействието при първоначалното разследване (тогава съдействие оказаха 33 ползватели) и поради това горепосочените проблеми най-вероятно не засягат всички ползватели, извършващи дейност на пазара на Съюза.
            
         
               (138)
            
            
               Що се отнася до конкретните твърдения на оказалите съдействие ползватели, разследването показа, че промишлеността на Съюза все още разполага с достатъчно свободен капацитет (използването на капацитета по време на разследвания период в рамките на прегледа е било 84 %) и предлага широка гама от продукти и качества. Наред с това освен петимата производители в ЕС е налице голям брой алтернативни доставчици от други трети държави с конкурентни цени и широка гама от продукти, в това число китайски внос, който не е предмет на антидъмпинговите мита. Като се има предвид сравнително ниското равнище на антидъмпинговото мито и фактът, че голяма част от китайския внос не е предмет на мерките, малко вероятно е действащите мерки да са определящият фактор за предполагаемото пренасочване на отраслите надолу по веригата. И на последно място — доказателствата за ненавременни доставки бяха незначителни.
            
         
               (139)
            
            
               По отношение на използването на капацитета на промишлеността на Съюза по време на разследвания период в рамките на прегледа една заинтересована страна заяви, че равнище на използване на капацитета от 84 % представлява почти пълното му използване и следователно няма достатъчно наличен неизползван капацитет.
            
         
               (140)
            
            
               Разследването показа, че средният размер на произведените отпадъци от промишлеността на Съюза е бил около 6 % от общото производство по време на РПРП, което съответства на теоретичен максимален размер на използване на капацитета от 94 %, което представлява по-разумна оценка на пълното използване на капацитета, отколкото 84-те процента, посочени в твърдението. Въз основа на тази разлика от поне 10 % неизползван капацитет, твърдението бе отхвърлено.
            
         
               (141)
            
            
               Същата заинтересована страна заяви, че производителите от Съюза и производителите, които не са от Китай, не са в състояние да задоволят цялото търсене, както и обема на единични поръчки на европейската промишленост на ползвателите.
            
         
               (142)
            
            
               Следва да се отбележи, че продължаването на мерките няма да промени съответните съществуващи пазарни условия. По време на разследването не бяха установени съществени промени в търсенето на ползвателите по отношение на обеми на поръчки или качество. Освен това е установен факт, че промишлеността на Съюза не може да отговори на търсенето на пазара сама и че поради това вносът е необходим. Освен това още по-важно е, че целта на антидъмпинговите мерки е да се възстановят равнопоставените условия на конкуренция и условията за справедлива търговия между всички засегнати страни чрез премахване на съществената вреда, причинена от китайския дъмпингов внос. Следователно не е необходимо промишлеността на Съюза да бъде в състояние да снабдява самостоятелно пазара на Съюза. В настоящия случай е налице внос от множество различни източници, като вносът, предмет на мерките, също е продължил въпреки съществуването на мерките. Продължаването на мерките в настоящия им вид и на сегашното им равнище не забранява на ползвателите да се снабдяват с китайския продукт. В този контекст разпоредбите на антидъмпинговия регламент са били спазени и вследствие на това аргументът следва да бъде отхвърлен.
            
         
               (143)
            
            
               Също така бе заявено, че европейските производители не са се възползвали от антидъмпинговите мита, за да увеличат своя производствен капацитет или да модернизират оборудването си, което ги е направило неспособни да запазят пазарния си дял на един растящ пазар и ги е поставило в изключително благоприятна позиция, без те да правят усилия да бъдат конкурентоспособни.
            
         
               (144)
            
            
               На първо място, следва да се напомни, че както бе посочено по-горе, целта на антидъмпинговите мерки е да се отстрани вредоносният дъмпинг и не съществува никакво законово изискване промишлеността на Съюза да се преструктурира или модернизира.
            
         
               (145)
            
            
               Във всеки случай, както вече бе посочено в съображение 138, промишлеността на Съюза е била в състояние да увеличи продажбите си, тъй като е имала на разположение достатъчно свободен капацитет. Освен това положителното развитие на рентабилността показва, че производствените методи на промишлеността на Съюза все още са конкурентоспособни на пазар, защитен от дъмпингови практики. Наред с това положението на промишлеността на Съюза изобщо не може да се счита за изключително благоприятно, тъй като разследването показа, че тя е продължила да понася съществена вреда по време на разглеждания период, като е губила пазарен дял и е реализирала загуби. Именно нестабилното положение на промишлеността на Съюза, причинено, макар и частично от минали дъмпингови практики и постоянното подбиване на цените ѝ, е това, което е попречило на промишлеността на Съюза да реализира значителни инвестиции в разширяване на капацитета и по-ясно изразена модернизация.
            
         
               (146)
            
            
               Според друго твърдение делокализацията на отраслите надолу по веригата се дължи на наличието на антидъмпингови мита. В подкрепа на това твърдение се направи препратка към предходно становище и изслушване, при което е било направено същото твърдение.
            
         
               (147)
            
            
               Следва да се отбележи, че по време на разследването бе установено, че отражението върху рентабилността на включените в извадката ползватели е било ограничено и поради това не може да се счита за определящ фактор за делокализиране на промишлеността на ползвателите в Съюза. Освен това мерките се запазват на същото равнище, както преди. И на последно място — в становището, придружаващо изслушването, не се посочват никакви дружества, които действително са делокализирали своето производство.
            
         
               (148)
            
            
               Един вносител изтъкна икономическите трудности, свързани със смяната на доставчици на разглеждания продукт поради дългия период, необходим за изпитване на продуктите, и риска от загуба на клиенти в случай на неубедително качество и нередовни доставки.
            
         
               (149)
            
            
               В това отношение следва да се отбележи, че от въвеждането на мерките са минали почти шест години и че този период може да се счита за достатъчно време, през който вносителят да намери алтернативни доставчици, колкото и време да отнема етапът на изпитване.
            
         4.   Заключение относно интереса на Съюза
   
   
               (150)
            
            
               Въз основа на изложеното по-горе по време на разследването се стигна до заключението, че въздействието на мерките върху ползвателите и вносителите не е съществено и поради това няма очевидни основания за прекратяване на мерките въз основа на интереса на Съюза.
            
         Ж.   АНТИДЪМПИНГОВИ МЕРКИ
   
   
               (151)
            
            
               Всички страни бяха информирани за основните факти и съображения, на които се основава намерението да се препоръча запазване на съществуващите мерки. На страните също така беше даден срок да представят коментари след оповестяване на информацията. Изявленията и коментарите бяха надлежно взети предвид.
            
         
               (152)
            
            
               От гореизложеното следва, че в съответствие с член 11, параграф 2 от основния регламент следва да се запазят антидъмпинговите мерки, приложими към вноса на прежди с висока здравина от полиестери с произход от Китай, които са наложени с Регламент (ЕС) № 1105/2010.
            
         
               (153)
            
            
               За да се сведе до минимум рискът от заобикаляне, породен от голямата разлика в митническите ставки, се счита, че в този случай са необходими специални мерки, за да се гарантира правилното прилагане на антидъмпинговите мита. Тези специални мерки, които се отнасят за дружествата, за които е предвидено индивидуално мито, включват следното: на митническите органи на държавите членки да се представя валидна търговска фактура, която да отговаря на изискванията на член 1, параграф 3 от настоящия регламент. Когато вносът не е придружен от такава фактура, се прилага остатъчното антидъмпингово мито, приложимо за всички други производители.
            
         
               (154)
            
            
               Дадено дружество може да поиска прилагането на тези индивидуални ставки на антидъмпинговото мито, ако впоследствие промени наименованието на своето предприятие. Искането трябва да бъде адресирано до Комисията (20). То трябва да съдържа цялата съответна информация, която позволява да се докаже, че промяната не засяга правото на дружеството да се ползва от приложимата за него митническа ставка. Ако промяната на наименованието на дружеството не засяга правото му да се ползва от приложимата за него ставка на митото, в Официален вестник на Европейския съюз се публикува известие, с което се съобщава за промяната на наименованието.
            
         
               (155)
            
            
               Настоящият регламент е в съответствие със становището на комитета, създаден съгласно член 15, параграф 1 от Регламент (ЕС) 2016/1036,
            
         ПРИЕ НАСТОЯЩИЯ РЕГЛАМЕНТ:
   Член 1
   1.   Налага се окончателно антидъмпингово мито върху вноса на прежди с висока здравина от полиестери (различни от шивашки конци), които не се предлагат за продажба на дребно, включително монофиламенти с линейна плътност по-малка от 67 decitex, с произход от Китайската народна република, класирани в код по КН 5402 20 00.
   2.   Ставката на окончателното антидъмпингово мито, приложима към нетната цена франко границата на Съюза преди обмитяване на продуктите, описани в параграф 1 и произвеждани от посочените по-долу дружества, е, както следва:
   
               Дружество
            
            
               Мито (%)
            
            
               Допълнителен код по ТАРИК
            
         
               Zhejiang Guxiandao Industrial Fibre Co. Ltd
            
            
               5,1
            
            
               A974 
            
         
               Zhejiang Hailide New Material Co. Ltd
            
            
               0
            
            
               A976 
            
         
               Zhejiang Unifull Industrial Fibre Co. Ltd
            
            
               5,5
            
            
               A975 
            
         
               Дружества, посочени в приложението
            
            
               5,3
            
            
               A977 
            
         
               Hangzhou Huachun Chemical Fiber Co., Ltd.
            
            
               0
            
            
               A989 
            
         
               Oriental Industries (Suzhou) Ltd
            
            
               9,8
            
            
               A990 
            
         
               Всички други дружества
            
            
               9,8
            
            
               A999 
            
         3.   Индивидуалната митническа ставка, определена за дружеството, посочено в параграф 2, се прилага след представяне пред митническите органи на държавите членки на валидна търговска фактура, върху която има дата и подпис на издалия фактурата субект, който посочва името и длъжността си, като текстът на декларацията се съставя по следния образец: „Аз, долуподписаният/та, удостоверявам, че (количество) прежди с висока здравина от полиестери, продавани за износ за Европейския съюз и обхванати от настоящата фактура, са произведени от (наименование и адрес на дружеството) (допълнителен код по ТАРИК) в Китайската народна република. Декларирам, че предоставената във фактурата информация е пълна и вярна.“ Ако такава фактура не бъде представена, се прилага ставката на митото, приложима за „всички други дружества“.
   4.   Освен когато е предвидено друго, се прилагат действащите разпоредби относно митата.
   Член 2
   Настоящият регламент влиза в сила в деня след деня на публикуването му в Официален вестник на Европейския съюз.
   
      Настоящият регламент е задължителен в своята цялост и се прилага пряко във всички държави членки.
      Съставено в Брюксел на 24 февруари 2017 година.
      
         
            За Комисията
         
         
            Председател
         
         Jean-Claude JUNCKER
      
   
   
      (1)  ОВ L 176, 30.6.2016 г., стр. 21.
   
      (2)  ОВ L 315, 1.12.2010 г., стр. 1.
   
      (3)  ОВ C 77, 5.3.2015 г., стр. 9.
   
      (4)  ОВ C 397, 28.11.2015 г., стр. 10.
   
      (5)  В настоящия регламент цялата използвана общественодостъпна информация бе включена в доклади за отделните сектори (докладите PCI Fibres — World Synthetic Fibres Supply/Demand Reports за 2008 и 2013 г. — вж. съображения (42), (47), (52) по-долу, както и докладите PCI Fibres — Technical Fibres Reports от септември 2014 г. и януари 2015 г. — вж. съображение 58 по-долу), изготвени от консултантската фирма PCI Wood Mackenzie.
   
      (6)  Заедно с Китай и Тайван Република Корея представлява над 90 % от общия внос на прежди с висока здравина през разследвания период в рамките на прегледа. Въпреки ограничения обем на техния внос, Индия и Япония също бяха проучени поради общия производствен обем и размера на техния вътрешен пазар.
   
      (7)  Вносът, включително този от Китай, е представлявал около 71 % от общото потребление през 2015 г. (източник: Министерството на търговията на САЩ и Комисията за международна търговия на САЩ).
   
      (8)  Вж. например ОВ L 343, 19.12.2008 г., съображение 143.
   
      (9)  Вж. Доклад на Апелативния орган по спора „Мексико — окончателни антидъмпингови мерки върху вноса на говеждо и ориз: жалба във връзка с ориза“ (WT/DS295/AB/R), приет на 20 декември 2005 г., параграфи 300 — 307.
   
      (10)  Вж. искането за преглед, стр. 19, и докладите PCI Fibres — World Synthetic Fibres Supply/Demand Reports за 2008 и 2013 г.
   
      (11)  Доклади PCI Fibres — World Synthetic Fibres Supply/Demand Reports за 2008 г. (стр. 393 — 410) и за 2013 г. (стр. 379 — 408).
   
      (12)  Оценка на жалбоподателя.
   
      (13)  Цифрата се отнася за календарната 2015 година, тъй като няма точни данни за РПРП.
   
      (14)  Митническа база данни на Китай.
   
      (15)  Наличният пазар в ЕС бе изчислен, като бе взето предвид само потреблението на Съюза, което все още може да усвои китайските продукти. Действително от около 217 000 МТ оценявано потребление в Съюза през РПРП, около 98 000 МТ вече са били покрити от китайски продукти (от които 39 741 МТ не са предмет на мерките и 57 464 МТ, спрямо които се прилагат мерките). Поради това наличното потребление на Съюза бе изчислено на около 119 000 МТ.
   
      (16)  Доклади PCI Fibres — World Synthetic Fibres Supply/Demand Reports за 2008 г. (стр. 393 — 410) и за 2013 г. (стр. 379 — 408).
   
      (17)  Доклад PCI Fibres — Technical Fibres Report, януари 2015 г., стр. 1.
   
      (18)  Доклад PCI Fibres — Technical Fibres Report, септември 2014 г., стр. 8.
   
      (19)  Вж. Доклад на Апелативния орган по спора „Мексико — окончателни антидъмпингови мерки върху вноса на говеждо и ориз: жалба във връзка с ориза“ (WT/DS295/AB/R), приет на 20 декември 2005 г.
   
      (20)  European Commission, Directorate-General for Trade, Directorate H, Rue de la Loi/Wetstraat 170, 1040 Bruxelles/Brussel, BELGIQUE/BELGIË.
   
      ПРИЛОЖЕНИЕ
      Оказали съдействие китайски производители износители, които не са включени в извадката (допълнителен код по ТАРИК A977):
      
                  Наименование на дружеството
               
               
                  Град
               
            
                  Heilongjiang Longdi Co. Ltd
               
               
                  Harbin
               
            
                  Jiangsu Hengli Chemical Fibre Co. Ltd
               
               
                  Wujiang
               
            
                  Hyosung Chemical Fiber (Jiaxing) Co. Ltd
               
               
                  Jiaxing
               
            
                  Shanghai Wenlong Chemical Fiber Co. Ltd
               
               
                  Shanghai
               
            
                  Shaoxing Haifu Chemistry Fibre Co. Ltd
               
               
                  Shaoxing
               
            
                  Sinopec Shanghai Petrochemical Co. Ltd
               
               
                  Shanghai
               
            
                  Wuxi Taiji Industry Co. Ltd
               
               
                  Wuxi
               
            
                  Zhejiang Kingsway High-Tech Fiber Co. Ltd
               
               
                  Haining City